**OPĆINSKO VIJEĆE OPĆINE POSEDARJE**, temeljem članaka 35. i 69. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15 i 123/17), Uputa za izradu proračuna jedinica lokalne i područne (regionalne) samouprave za razdoblje 2018. – 2020. koje je objavilo Ministarstvo financija, članka 82. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16 i 3/18), i članka 31. Statuta Općine Posedarje (Službeni glasnik Općine Posedarje broj 01/13 i 02/13), **na svojoj 13. sjednici održanoj dana 29.11.2018. godine donosi**

**Analizu i ocjenu postojećeg financijskog stanja s prijedlogom mjera za otklanjanje uzoraka negativnog poslovanja i akcijski plan provedbe navedenih mjera**

U skladu s Uputama za izradu proračuna Jedinica lokalne i područne (regionalne)samouprave za razdoblje od 2019. do 2021. godine, izrađena je analiza postojećeg financijskog stanja Općine Posedarje radi što kvalitetnije procijene manjka prenesenog iz 2017. godine, te izrada plana njegova pokrića. Na temelju sagledanih pokazatelja sastavljen je prijedlog mjera za pokriće planiranog manjka i akcijski plan za njihovu provedbu. U analizi financijskog stanja korišteni su podaci iz Financijskih izvještaja Općine Posedarje. Općina Posedarje ima ustroje jedan odjel i to Jedinstven upravni odjel i jednog proračunskog korisnika i to Dječji vrtić Cvrčak.

**1. Analiza financijskog poslovanja Općine Posedarje**

**IZVJEŠTAJ O PRIHODIMA I RASHODIMA**

|  |  |  |  |  |
| --- | --- | --- | --- | --- |
| **PRIHODI I PRIMICI PO VRSTI** | **IZVRŠENJE**  **2016** | **IZVRŠENJE**  **2017** | **IZVRŠENJE**  **30.09.2017** | **IZVRŠENJE**  **30.09.2018** |
| Prihodi od poreza | 4.595.761 | 4.123.282 | 3.213.684 | 6.006.178 |
| Pomoći iz inozemstva i od subjekata unutar općeg proračuna | 2.817.526 | 3.545.189 | 2.656.727 | 208.282 |
| Prihodi od imovine | 299.315 | 255.718 | 196.332 | 280.309 |
| Prihodi od upravnih i administrativnih pristojbi, pristojbi po posebnim propisima i naknada | 2.651.362 | 2.581.763 | 1.510.460 | 1.792.368 |
| Prihodi od prodaje proizvoda i robe te pruženih usluga i prihodi od donacija |  | 8.150 |  |  |
| Kazne, upravne mjere i ostali prihodi | 133.454 | 111.432 | 64.673 | 12.659 |
| **UKUPNO PRIHODI** | **10.497.418** | **10.625.534** | **7.641.876** | **8.299.796** |
| Prihodi od prodaje neproizvedene dugotrajne imovine | 239.764 | 358.000 | 327.500 | 116.018 |
| Prihodi od prodaje proizvedene dugotrajne imovine | **521.354** |  |  |  |
| **UKUPNO PRIHODI OD NEFINANCIJSKE IMOVINE** | **761.118** | **358.000** | **327.500** | **116.018** |
| **UKUPNO PRIHODI I PRIMICI** | **11.258.536** | **10.983.534** | **7.969.376** | **8.415.814** |

U 2017. godini ostvareno je 1,20% više prihoda u odnosu na 2016. godinu. Porezni prihodi 2017.g. u odnosu na 2016.g. ostvareni su 10,30% manje. Pomoći iz inozemstva i od ostalih subjekata unutar općeg proračuna u 2017.g. u odnosu na 2016.g. ostvarene su za 25,80 više, a na to povećanje utjecale su povećanje prihoda od tekućih pomoći iz državnog proračuna, pomoći za ublažavanje posljedica od elementarne nepogode od poplava te pomoći iz državnog proračuna kao kompenzacijske mjere pomoći jedinicama lokalne i područne (regionalne) samouprave temeljem Zakona o izvršavanju Državnog proračuna Republike Hrvatske za 2017.g. (NN.br.119/16, i 113/17).

Prihodi od imovine u 2017. godini ostvareni su u iznosu od 255.718 kuna što je 14,60% manje nego na izvršenje 2016.g. koje je iznosilo 299.315.

Iz prikazanog tabelarnog prikaza izvršenja prihoda upravnih i administrativnih pristojbi, pristojbi po posebnim propisima i naknada vidljiv je i blag pad prihoda tj. 2,60%. Koji u 2017.g. iznose 2.581.763 kune.

Prihodi od prodaje neproizvedene dugotrajne imovine u 2017.g. ostvareni su u iznosu od 358.000 kuna što je 53% manje u odnosu na izvršenje 2016.g.

**IZVJEŠTAJ O RASHODIMA I IZDACIMA**

|  |  |  |  |  |
| --- | --- | --- | --- | --- |
| **RASHODI I IZDACI PO VRSTI** | **IZVRŠENJE**  **2016** | **IZVRŠENJE**  **2017** | **IZVRŠENJE**  **30.09.2017** | **IZVRŠENJE**  **30.09.2018** |
| Rashodi za zaposlene | 1,480.657 | 1.843.053 | 1.264.083 | 1.287.745 |
| Materijalni rashodi | 4.477.751 | 4.793.141 | 3.106.473 | 4.995.835 |
| Financijski rashodi | 72.129 | 96.677 | 14.860 | 84.934 |
| Pomoći dane u inozemstvo i unutar općeg proračuna | 834.441 | 736.068 | 527.777 | 774.314 |
| Naknade građanima i kućanstvima na temelju osiguranja i druge naknade | 537.886 | 800.735 | 476.027 | 401.493 |
| Ostali rashodi | 644.050 | 618.141 | 444.991 | 521.566 |
| **UKUPNI RASHODI** | **8.046.914** | **8.887.815** | **5.834.211** | **8.065.887** |
| Rashodi za nabavu neproizvedene dugotrajne imovine | 1.382.179 | 649.633 | 649.633 | 191.165 |
| Rashodi za nabavu proizvedene dugotrajne imovine | 707.813 | 1.185.976 | 1.080.317 | 566.959 |
| **RASHODI ZA NABAVU NEFINANCIJSKE IMOVINE** | **2.089.992** | **1.835.609** | **1.729.950** | **758.124** |
| **UKUPNI RASHODI I IZDACI** | **10.136.906** | **10.723.424** | **7.564.161** | **8.824.011** |

Usporedbom izvršenja rashoda proračuna za 2017. godinu u odnosu na 2016. godinu, vidljivo je da su ukupni rashodi povećani za 5,80%.

Rashodi poslovanja povećani su 24% , materijali rashodi povećani su za 7%, financijski rashodi povećani su za 34%, indeks izvršenja pomoći danih u inozemstvo i unutar opće države u odnosu na 2016.g. je 43,10%. Naknade građanima i kućanstvima na temelju osiguranja i druge naknade u 2017.g. izvršene su u iznosu od 800.735 kuna što je povećanje u odnosu ma 2016.g. 48%. Na to povećanje utjecali su rashodi za sufinanciranje kupnje knjiga roditeljima OŠ Braće Ribar Posedarje i rashodi za kupnju likovnih kutija učenicima osnovne škole. Tekuće donacije u 2017.g. ostvarene su 4% manje nego u 2016.g.

Rashodi za nabavu neproizvedene dugotrajne imovine u odnosu na 2016.g. ostvarenu su 53% manje nego u 2016.g. dok su rashodi za nabavu proizvedene dugotrajne imovine u 2017.g. ostvareni 67,60% više nego u 2016.g.

**REZULTAT POSLOVANJA**

|  |  |  |  |  |
| --- | --- | --- | --- | --- |
| **OPIS** | **IZVRŠENJE**  **2016** | **IZVRŠENJE**  **2017** | **IZVRŠENJE**  **30.09.2017** | **IZVRŠENJE**  **30.09.2018** |
| Ukupni prihodi | 11.258.536 | 10.983.534 | 7.969.376 | 8.415.814 |
| Ukupni rashodi | 10.136.906 | 10.723.424 | 7.564.161 | 8.824.011 |
| Financijski rezultat | 1.121.630 | 260.110 | 405.215 | -408.197 |
| Preneseni manjak iz prethodnih godina | -3.482.623 | -2.360.993 | -.2.360.993 | -2.100.883 |
| Manjak za pokriće u slijedećem razdoblju | -2.360.993 | -2.100.883 | -1.955.778 | -5.509.080 |

Preneseni, manjak prihoda i primitaka posljedica je višegodišnjih nepovoljnih gospodarskih kretanja u hrvatskom gospodarstvu, koja su se neminovno odrazila na ostvarivanje prihoda Proračuna Općine Posedarje. Na manjak proračuna također su utjecale neplaćena potraživanja za prodaju poljoprivrednog zemljišta na području Općine Posedarje. Unatoč nepovoljnoj ekonomskoj situaciji i velikim potraživanjima , kroz cijelo višegodišnje razdoblje trajanja ekonomske krize, prioritet Općine Posedarje bio je da se u Proračunu Općine Posedarje osiguraju sredstva i zadrži razina standarda u području obrazovanja, socijalne skrbi, kulture sporta te održavanja komunalne infrastrukture.

**2. Prijedlog mjera za otklanjanje uzoraka negativnog poslovanja i mjera za stabilno poslovanje**

2.1. Odlukom o donošenju proračuna te izmjenama i dopunama planirati pokriće manjka

2.2. Kod planiranja i izvršavanja proračuna prioritet imaju zakonske i ugovorene obveze

2.3. Kontinuirano praćenje naplate prihoda, preuzimanje obveza u skladu s njihovim ostvarivanjem te poduzimati mjere prisilne naplate

2.4. Povećanje financiranja proračunskih projekata i aktivnosti it tekućih i kapitalnih pomoći prijavom projekata na natječaja europskih i drugih fondova

2.5. Racionalno planiranje rashoda i to prvenstveno materijalnih rashoda uz zadržavanje kvalitete rada i pružanja usluga stanovništvu Općine

**3. Akcijski plan provedbe mjera**

|  |  |  |
| --- | --- | --- |
| **NAZIV MJERE** | **OPIS/NAČIN PROVEDBE** | **ROK PROVEDBE** |
| 1. Odlukom o donošenju proračuna te izmjenama i dopunama planirati pokriće manjka | Proračun koji uključuje rezultat poslovanja pruža cjelovit financijski okvir za donošenje odluka o budućoj potrošnji i izvorima financiranja | 15.studenog 2018., a prema potrebi prilikom Izmjena i dopuna proračuna u narednom razdoblju |
| 2. Kod planiranja i izvršavanja proračuna prioritet imaju zakonske i ugovorene obveze | Mjera podrazumijeva prioritetno podmirivanje već preuzetih obveza, odnosno zakonskih obveza (financiranje redovne djelatnosti proračunskog korisnika i JUO-a) | Kontinuirano |
| **3.** Kontinuirano praćenje naplate prihoda,  preuzimanje obveza u skladu s njihovim  ostvarivanjem te poduzimati mjere  prisilne naplate | Mjere uključuju preuzimanje obveza u skladu s dinamikom ostvarivanja izvora financiranja kako je definirano Planom proračuna. Izrada kvartalnih izvještaja o realizaciji Proračuna. Postupanje prema Proceduri za naplatu općinskih prihoda**.** | Kvartalno |
| **4.** Povećanje financiranja proračunskih projekata i aktivnosti it tekućih i kapitalnih pomoći prijavom projekata na natječaja europskih i drugih fondova | Mjere uključuju oslobađanje sredstava iz izvora Opći prihodi i primici i financiranje što više projekata iz drugih izvora putem natječaja za sredstva iz fondova EU. | Kontinuirano |
| **5.** Racionalno planiranje rashoda i to  prvenstveno materijalnih rashoda uz  zadržavanje kvalitete rada i pružanja  usluga stanovništvu Općine. | Maksimalna racionalizacija | Kontinuirano |

Odgovorna osobna za provedbu akcijskog plana je načelnik Općine. Planirani financijski

učinak predloženih mjera je suficit proračuna u razdoblju od 2018.godine. do 2020. godine u iznosu

od 2.100.883,00 kuna, odnosno pokriće planiranog manjka prihoda i primitaka u razdoblju od

2018-2020. godine.

**OBRAZLOŽENJE**

Odredbom članka 82. Pravilnika o proračunskom računovodstvu i računskom planu („Narodne novine“ broj 124/14, 115/15 , 87/16 i 3/18) propisano je da se rezultat poslovanja utvrđuje prebijanjem računa viškova i manjkova po istovjetnim kategorijama i izvorima financiranja. Stavkom 2. Navedenog članka propisano je da se stanja utvrđena na osnovnim računima podskupine 922 iskazana u financijskim izvještajima za proračunsku godinu raspodjeljuju u sljedećoj proračunskoj godini u skladu s Odlukom o raspodjeli rezultata i uz pridržavanja ograničenja u skladu s propisima iz područja proračuna.

Uputama za izradu Proračuna jedinica lokalne i područne (regionalne) samouprave za razdoblje od 2019. do 2021. godine određeno je da financijski plan mora sadržavati predviđeni manjak odnosno višak prihoda te da je potrebno s navedenim bilančnim kategorijama postići uravnoteženje proračuna. Financijski plan koji uključuje isključivo plan prihoda i rashoda bez rezultata poslovanja ne pruža cjelovit financijski okvir za donošenje odluke o budućoj potrošnji. Buduću da je konačni rezultat poslovanja poznat tek u siječnju iduće godine za koju se donosi financijski plan, prilikom izrade financijskog plana u obzir se uzima planirani rezultat poslovanja.

Ukoliko preneseni manjak čini značajan dio ukupnog financijskog plana, odnosno ukoliko se s obzirom na projekciju prihoda i stvarne obveze ne može realno pokriti u jednoj godini, moguće je sukcesivno pokriće planiranog manjka kroz dvije naredne godine pod uvjetom da se uz financijski plan donese akt koji sadržava:

1. Analizu i ocjenu postojećeg financijskog stanja institucije;

2. Prijedlog mjera za otklanjanje utvrđenih uzoraka nastanka negativnog poslovanja te mjera za stabilno održavanje poslovanja;

3. Akcijski plan provedbe mjera

Ovom Odlukom predlaže se da se u Plan proračuna Općine Posedarje za 2019. godinu i projekcija za

2020. i 2021. godinu procijenjeni manjak prihoda i primitaka koji će se prenijeti iz 2018.godine u iznosu od 1.100.884 kune pokrije u 2019.g. u iznosu od 853.000,00 kuna i u 2020. godini u iznosu od 247.884,00 kuna. U svrhu uravnoteženje proračuna nakon uključivanja procijenjenog proračunskog manjka, kao i nastavka pružanja javnih usluga zadovoljavajuće kvalitete, nastavit će se s poduzimanjem svih mjera za pravodobno prikupljanje i ostvarivanje proračunskih prihoda, uz maksimalno poštivanje načela ekonomičnosti i učinkovitosti prilikom trošenja prihoda, a kako bi ostvareni prihodi bili dostatni za pokriće dijela prenesenog manjka te rashoda i izdatak u skladu s definiranom dinamikom. Analiza i ocjena postojećeg stanja, prijedlog mjera za otklanjanje uzoraka negativnog poslovanja, mjera za stabilno poslovanje i akcijski plan provedbe mjera čine prilog Odluke i njezin sastavni dio.

POTPREDSJEDNIK OPĆINSKOG VIJEĆA

IVICA ZURAK